Document ID: /roh_data/filtered/fineweb-2-filterrobots_roh.jsonl.gz/63304

Ucraina tira en la cua
- Venderdi, 18.9.2015, 7:55
Suenter la critica vehementa da politichers dal vest ha l’Ucraina retratg ils scumonds d’entrar en il pajais da plirs schurnalists da l’exteriur.
Il cussegl per la segirezza naziunala ha stritgà da la glista da sancziuns ils nums da 6 schurnalists da la Gronda Britannia, la Germania e la Spagna. La glista era vegnida publitgada la mesemna.
Sin quella figureschan en tut 400 persunas che duain avair sustegnì ils separatists sustegnids da la Russia u ch’han mussà chapientscha per la politica da Moscau. La libertad da pressa saja ina «valur absoluta» per el, ha declerà Poroschenko.
RR novitads 06:00